Rangsang Tuban (Hanacaraka)/Kaca 44


Alihaksara
/kaca 044/

get sumerep wontĕn kanḍaga keli winod ing bahita tembo ; mawi ombyong ombyong gegoḍongan sampun sami alum ;  lajĕng dipun canḍangi ; sareng kabikak isi bayi mawa teja ; 
kyai buyud ; eram salebeting manah ;  narka ; yen bayi punika putraning putri ingkang lampah jina lajĕng kalabuh ing benawi ; nyirnakaken tilas ; 
kyai buyud gaḍah osik ; "bayi iki ; becik takpupuné  tinimbang mati ;  luwung ; dadiya bocah kena dikongkon ;  karodené  maneh ; bok né  bayek wis ping telu nggoné  duwé  anak ; pijer mati bae ;  bocah iki ; yen bisa dadi lanjaran" ; 
bayi lajĕng dipun bopong ; kabekta mantuk dipun sukakaken semahipun ;  nyai buyud ; kaget sumerep ingkang jaler mantuk ambopong bayi ;  mulung tanganipun ; nampeni bayi sarwi pitaken ; "iki ; mau bayi olehmu ing ngendi?"
"olehku canḍang ; ing bengawan" ; 
"ayake ; anaké  wong ḍemenan ; dikelekake" ; 
"menawa ; nanging dudu sok wonga ;  katitik ; waḍahé  apik ;  didekek ; ana ing genḍaga" ; 
"aku ; bungah banget bapakné  genḍuk ;  kowehi anak ; takopenané  sing becik ;  mengko takgebyur ; banyuku susu 

jv Basa Jawa (Javanese)
Rangsang Tuban